Afrikaanse kinderboek binnekort ook in Italiaans te lees | Maroela Media
LAPA Uitgewers het in 'n verklaring bevestig Rizzoli het suksesvol teen 'n mededingende uitgewershuis gebie om die Italiaanse vertaalregte vir Jacobs se boek te bekom.
"Rizzoli is een van die grootste uitgewerye in Italië en wêreldbekende skrywers soos John Green (The Fault in Our Stars), Cressida Cowell (How to Train Your Dragon) en Michael Morpurgo (War Horse) se boeke word deur hulle in Italiaans uitgegee," lui die verklaring.
"Ek is steeds ietwat verstom," sê Jacobs, "en natuurlik baie dankbaar. Dit is 'n ongelooflike voorreg om te sien hoe Marnus en Leila, die twee hoofkarakters in my storie, die kans kry om nou reg oor die wêreld te gaan boomklim!"
In Oktober verskyn nog een van Jacobs se boeke, Oor 'n motorfiets, 'n zombiefliek en lang getalle wat deur elf gedeel kan word, oorsee as A Good Night for Shooting Zombies.